ORDE do 2 de outubro de 2007 pola que se autoriza a apertura e o funcionamento do centro privado CyC Llongueras de Ourense para impartir un ciclo formativo de grao medio de perrucaría.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/10/2007

Examinado o expediente presentado por Sara Álvarez Pérez, no cal solicita a apertura e o funcionamento do centro privado CyC Llongueras de Ourense, situado na rúa A Coruña nº 32-baixo esquerda de Ourense, para impartir o ciclo formativo de grao medio de perrucaría.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Ourense, que o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Real decreto 777/1998, do 30 de abril, polo que se desenvolven determinados aspectos da ordenación da formación profesional no ámbito do sistema educativo; o Decreto 296/1999, do 21 de outubro, polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias; a Orde do 20 de setembro de 1995, que desenvolve este decreto e a Orde do 21 de decembro de 1999 pola que se regulan determinados aspectos relativos á autorización de centros privados exclusivos de formación profesional específica, no ámbito da Comunidade Autónoma de Galicia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a apertura e o funcionamento do centro privado CyC Llongueras de Ourense para impartir o ciclo formativo de grao medio de perrucaría, segundo se especifica no anexo desta orde.
Segundo.-Antes da posta en funcionamento das ensinanzas que se autorizan, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, modificada pola Lei 4/1999 (BOE do 14 de xaneiro), de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 2 de outubro de 2007.
Laura Sánchez Piñón
Conselleira de Educación e Ordenación
Universitaria
ANEXO
Provincia: Ourense.
Localidade: Ourense.
Concello: Ourense.
Enderezo: r/ A Coruña, 32-baixo esquerda.
Código do centro: 32020793.
Denominación: centro privado CyC Llongueras.
Titular: Sara Álvarez Pérez.
Ensinanzas que se autorizan:
Familia profesional: imaxe persoal.
1 ciclo formativo de grao medio de perrucaría (2 unidades para 20 alumnos/unidade).